شفطة بن

كلمات الأغنية 
بفتح عينيا بشفطة بُن

و اقفلها ع الشفطة التانية

مين اللى عدت من ثانية

على رجلى داست معتذرتش

مديتلها الرجل التانيه ..

...

ألاقيش معاك فكة اوجاع؟!

قال فيه ورق وكمان فضه ..

طب هاتلى قهوه بدون نعناع

راح جابلى سحلب بالخضة

...

ألوانى نقاصها بالتة

دور حصانى على كارتة

وعينيا لا صبحت سته على سته..و لا بتشوف أحلام

...

الوانى بهتت م الركنة

بعد الشقاوة بقت ساكنة

نص اللسان بقى فيه لكنة

والنص مابينطقش كلام

...

ألوانى مش لاقية اللوحة

ريحة ريحان و لا ملوحة

مؤنث البوح مش بوحة

ولا الشجر بيفر يمام

...

ولا الليالى مدام أيام

انا حزن لياقة و تنية كم

كل ما ادور الاقى شراقى

الورد بيترجانى اشم

والمية تأجرنى ثواني

لابس مقلم على سادة

و بستعيذ مـ الحسادة

القهوة ليه صبحت سادة

شجرها يا ابنى تجيب أنسام

...

اصبحت يا قلبى شوارع.. أسفلت، دكاكين، عربيات

مع إن طولك مش فارع.. وتملى عملك بالنيات

بفتح عينيا بشفطة بُن

و اقفلها ع الشفطة التانية

مين اللى عدت من ثانية

داست على الرجل التانية

تصنيف:اغانى باللغه المصريه
تصنيف:كلمات اغانى